VIIENDA KOOSSEISU

OTSUS

Haapsalu,								30. november 2007 nr 
									Eelnõu

Üldplaneeringut muutva detailplaneeringu
algatamine (Kuuse tn 32, 32a, 32b, 32c)

Juhindudes kohaliku omavalitsuse korralduse seaduse § 6 lg 1, lg 3 p 1, § 22 lg 1 p 31, planeerimisseaduse § 10 lg 5, Haapsalu põhimääruse § 12 lg 1 p 32 ja haldusmenetluse seadusest, Haapsalu Linnavolikogu otsustab:

1.	Algatada üldplaneeringut muutev Kuuse tn 32, 32a, 32b, 32c, Haapsalu kruntide detailplaneering.

2.	Kinnitada detailplaneeringu lähteülesanne vastavalt lisale 1.

Arder Väli
Volikogu esimees

				

Lisa 1
			Haapsalu Linnavolikogu
			30.11.2007 otsusele nr 

Haapsalu linnas, Kuuse 32, 32a, 32b, 32c kruntide detailplaneeringu
LÄHTEÜLESANNE

Lähteülesanne kehtib: kaks aastat

Lähteülesanne koostatakse planeerimisseaduse alusel.

1. Planeeringu eesmärk

Planeeringu põhiline eesmärk on planeerida 5 ühiskondlike hoonete maa krunti, et ehitada igale krundile üks väikelastekodu pereelamu. 
Planeeringuga määratakse kruntide ehitusõigus, arhitektuursed hoonestustingimused, haljastuse põhimõtted, kommunikatsioonide asukohad, parkimiskorraldus ja juurdepääsud kruntidele.
Vastavalt üldplaneeringule planeerida Kastani kaubanduskeskuse parklalaienduse krunt.
Haljastusega üldmaakrundid planeerida kaubanduskeskuse parkla ja väikelaste pereelamukrundi Kuuse 32a vahele, samuti väikelaste pereelamu Kuuse 32c ja väikelaste noortekodu krundi Kastani 9a vahele.

Detailplaneeringuga tehakse ettepanek muuta üldplaneeringut ja kavandada kolm väikeelamumaa  krunti  ning osa üldmaa krundist ühiskondlike hoonete maaks.  

2. Andmed planeeritava maa-ala kohta

Planeeritava ala, pindalaga ca 14500 m2, asub Haapsalus ja piirneb Kuuse tn, Vahtra tn, Kuuse 26 korterelamukrundiga, Kastani 9 ja 9a väikelastekodu kruntidega.  
Planeeritaval alal on 4 krunti:
1)	Kuuse tn 32a – 1561m2, 100% väikeelamumaa, katastritunnus 18301:015:0033, registriosa nr 2238532, omanik Eesti Vabariik;
2)	Kuuse tn 32b  –  1470m2, 100% väikeelamumaa, katastritunnus 18301:015:0034, registriosa nr 2238632, omanik Eesti Vabariik
3)	Kuuse tn 32c – 1475m2, 100% väikeelamumaa, katastritunnus 18301:015:0035, registriosa nr 2238732, omanik Eesti Vabariik;
4)	Kuuse tn 32 – 6807m2, 100% üldmaa, katastritunnus 18301:015:0032, omanik Haapsalu linn.

Kõik krundid on hoonestamata. Kruntidel kasvavad valdavalt männid, võsa, seda läbivad mõned kraavid, sissetallatud rajad, juurdepääsutee Kuuse 28 ja 26 kruntidele. 

3. Kehtivad planeeringud

3.1 Haapsalu linna üldplaneering (kehtestatud 24.11.2006) näeb ette antud maa-alele osaliselt väikeelamumaad ja osaliselt üldmaad.
3.2 Kastani 9 ja Kastani, Kuuse, Vahtra tänavate vahelise ala detailplaneering (kehtestatud  29.10.2004)

Koostatava planeeringuga saab teha ettepaneku muuta kehtivat üldplaneeringut.

4.	Nõuded koostatavale planeeringule

4.1	Detailplaneering koostada digitaalselt mõõdistatud geodeetilisel alusplaanil täpsusastmega M 1: 500, millele on kantud kehtivate maakasutuste piirid, olemasolevad ehitised, kõrghaljastus, tehnovõrgud. 

4.2 Planeeringuga esitada:

Kuna planeeringuga tehakse ettepanek muuta üldplaneeringut, siis tuleb esitada planeeritud krundijaotuse, hoonestuse mahu ja tüübi valiku põhjendus, näidata ära planeeringu ettepaneku sobivus olemasolevasse linnaruumi. 

Kuna elamukrundid ja hoonestus kavandatakse praegusele haljasalale, tuleb planeerimisel pöörata tähelepanu olemasoleva haljastuse maksimaalsele säilitamisele. Kavandatavad uued hooned jätkavad Kuuse – Vahtra tänavate väikeelamupiirkonnale iseloomulikku hoonestust. Mahtudes ja  kõrgustes tuleb arvestada piirkonna hoonestuse üldise iseloomuga. Mitte lähtuda olemasoleva väikelastekodu kompleksi arhitektuurist.

4.2.1	Olemasoleva olukorra iseloomustus. Esitada planeeringualale ulatuvad kitsendused.
4.2.2	Esitada planeeritava ala kruntimine ja kruntide ehitusõigus:
-   kruntide kasutamise sihtotstarbed: ühiskondlike hoonete maa, üldmaa, ärimaa (Planeerida Kastani ärikeskuse parklalaienduseks ärimaakrunt kuni Kuuse 26 krundi juurdepääsuteeni. Parkla lahendus peab arvestama heas seisukorras puudega ja need säilitama) ja liiklusmaa. 
- hoonete lubatud suurim arv krundil: ühiskondlike hoonete maa kruntidel kuni 2, teistele kruntidele hooneid mitte kavandada;
- suurim lubatud ehitusalune pindala: määrata planeeringuga; määratleda hoonestusala krundil (hoonestusala valikul eelistada asukohta, kus on võimalik säilitada suurim hulk heas seisukorras puid);
- hoonete lubatud suurim kõrgus on kahekorruselise elumaja kõrgus;
- hoonete 0.00 sidumine;
- kruntide hoonestusala piiritlemine;

4.2.3	Arhitektuurinõuded ehitistele:
- korruselisus: kuni kaks; 
- ehitiste katusekalle: määrata planeeringuga;
- kohustuslik ehitusjoon: kaaluda ehitusjoone vajalikkust Kuuse tn ääres; 
- välisviimistluse lubatud materjalid: (soovitavalt puit, krohv, jms) määrata planeeringuga;
- väikelaste pereelamud kavandada piirkonda sobivate pereelamute mahtudega, mitte lähtuda olemasoleva väikelastekodu kompleksi arhitektuursest lahendusest. 

4.2.4    Haljastuse ja heakorra põhimõtted:
- haljastuse põhimõtted: säilitada võimalikult palju olemasolevaid heas seisukorras puid eelnevalt koostatud dendroloogilise hinnangu alusel; 
- vertikaalplaneerimise põhimõtted, vältida krundi sadevete juhtimist  naaberkruntidele. Kuuse tn ääres säilida lahtine kraav sadavete kogumiseks;
- kruntide piirded: tänavate äärde kavandada piirded, kruntide vahelised piirded võib lahendada haljastusega;
- kruntidel näha ette lastemänguplatsid väikelastele; 
- teede ja õueala pinnakatted.

4.3	Liiklus- ja parkimiskorraldus:
-  Kuuse tänava ja planeeritavate kruntide tänavapoolsete piiride vahele peavad ära mahtuma kergliiklustee ja kraav;
-   planeerida juurdepääsud kruntidele;
-   anda parkimislahendus planeeritud Kastani kaubanduskeskuse parklakrundil;
- kruntide planeeritud kasutusotstarbele ja hoonestusele vastav parkimislahendus omal krundil;
- krundile pääsu asukoht ja /või piiri osa kust kohast väljasõidu rajamine on keelatud;
4.4	Tehnovõrkude ja –rajatiste asukohad:
- anda koostöös võrguettevõtetega lähtudes kavandatavast arvutuslikust tarbimisvõimsusest (veevarustus, heitvee ja sadevete kanalisatsioon, küte, elektrivarustus, sidevarustus, välisvalgustus, tuletõrje hüdrandi paiknemine);

4.5	Keskkonnatingimused planeeringuga kavandatu elluviimiseks: lahendada jäätmekäitluse korraldamine.

4.6	Servituudid: kui planeeringu lahendus tingib servituutide seadmise vajaduse, näidata planeeringus servituudialad s.h. trasside servituudid.

4.7	Kuritegevuse riske vähendavad nõuded ja tingimused: lahendada vastavalt EV 809-1:2002.

5. Detailplaneeringu koosseis

5.1 Situatsiooniskeem;
5.2 Tugiplaan M 1:500;
5.3 Detailplaneeringu põhijoonis M 1:500;
5.4 Tehnovõrkude planeering M 1:500;
5.5 Detailplaneeringu lahenduse illustratsioon;
5.6 Seletuskiri.

6. Koostöö planeeringu koostamisel
Planeeringu koostaja kaasab planeeringu koostamisse planeeritava maa-ala õiguslikul alusel maakasutajad (Maa-amet) ja teeb koostööd olemasolevate või kavandatavate tehnovõrkude omanike või valdajatega.

7. Detailplaneeringu esitamine ja kooskõlastamine

Detailplaneeringu projekt (paberkandjal ja pdf failina) esitatakse ehitus- ja planeeringuosakonnale läbivaatamiseks ja lähteülesandele vastavuse kontrollimiseks.
Detailplaneeringu projektile hangitakse planeeringu koostaja poolt kooskõlastus:
7.1 Haapsalu Linnavalitsuselt (aselinnapea, maakorraldusosakonna juhataja, linnaarhitekt, linnakeskkonna osakonna juhataja, linnaarengu ja muinsuskaitse peaspetsialist, );
7.2 Lääne-Eesti Päästekeskuselt;
7.3 Kuuse 32a, 32b ja 32c krundiomanikuga. 

Detailplaneering suunatakse pärast kooskõlastamist avalikule väljapanekule. Juhul, kui avaliku väljapaneku ja arutelu tulemuste alusel tehtud paranduste tõttu muutuvad planeeringu põhilahendused on vajalik hankida uued kooskõlastused.
Lõplikult kooskõlastatud planeering esitatakse Haapsalu Linnavalitsusele:
-	4 komplekti paberkandjal;
-	CD-l pdf ning dwg failina;
-	1 detailplaneeringu põhijoonis.

8. Detailplaneeringu avalik väljapanek ja arutelu

Vastu võetud detailplaneeringu avaliku väljapaneku ja arutelu korraldab ehitus- ja planeerimisosakond koos planeeringu koostajaga.

9. Detailplaneeringu vormistamine

Maakasutuse sihtotstarbed esitada Eesti Vabariigi Valitsuse 24. jaanuari 1995 määrusega nr 36 kinnitatud “Katastriüksuste sihtotstarvete liikide ja nende määramise aluste kinnitamine” kohaselt.

Lähteülesande juurde kuulub planeeritava ala situatsiooniskeem.

SELETUSKIRI
Eelnõule „Üldplaneeringut muutva detailplaneeringu algatamine (Kuuse tn 32, 32a, 32b, 32c)“

Planeering algatatakse Haapsalu Linnavalitsuse ettepanekul. Algatava planeeringu peamine eesmärk on planeerida ühiskondlike hoonete maa krundid viie väikelastekodu peremaja ehitamiseks ning määrata kruntidele ehitusõigus ja hoonestustingimused. Sellega muudetakse kehtivat üldplaneeringut, millele vastavalt on planeeritavad krundid sihtotstarvetega „väikeelamumaa“ (Kuuse 32a, 32b, 32c) ja „üldmaa“ (Kuuse 32). 

Vastavalt üldplaneeringule planeeritakse Kastani kaubanduskeskuse parklalaienduseks hoonestamata ärikrunt ja kaks haljastusega üldmaakrunti (parkla ja Kuuse 32a kruntide vahele; Kuuse 32c ja väikelastekodu kruntide Kastani 9, 9a kruntide vahele). 

Planeeritakse juurdepääsutee Kuuse 26 korterelamukrundile ja kahele planeeritavale  väikelaste pereelamukrundile. 
Seega lahendatakse terviklikult Kuuse – Vahtra - Kastani tänavate vaheline ala.

Linnavalitsus teeb ettepaneku eelnõu otsusena vastu võtta.

Toivo Hein
Aselinnapea